CELEX: 32011D0453
Language: hr
Date: 2011-07-13 00:00:00
Title: 2011/453/EU: Provedbena odluka Komisije od 13. srpnja 2011. o donošenju smjernica za izvješćivanje od strane država članica na temelju Direktive 2010/40/EU Europskog parlamenta i Vijeća (priopćena pod brojem dokumenta C(2011) 4947)

07/Sv. 24
            
            
               HR
            
            
               Službeni list Europske unije
            
            
               32
            
         32011D0453
   
               L 193/48
            
            
               SLUŽBENI LIST EUROPSKE UNIJE
            
         PROVEDBENA ODLUKA KOMISIJE
   od 13. srpnja 2011.
   o donošenju smjernica za izvješćivanje od strane država članica na temelju Direktive 2010/40/EU Europskog parlamenta i Vijeća
   (priopćena pod brojem dokumenta C(2011) 4947)
   (2011/453/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2010/40/EU Europskog parlamenta i Vijeća od 7. srpnja 2010. o okviru za uvođenje inteligentnih prometnih sustava u cestovnom prometu i za veze s ostalim vrstama prijevoza (1), a posebno njezin članak 15. stavak 2.,
   budući da:
   
               (1)
            
            
               Člankom 17. stavkom 1. Direktive 2010/40/EU zahtijeva se od država članica da do 27. kolovoza 2011. Komisiji podnesu izvješće o svojim nacionalnim aktivnostima i projektima u vezi s prioritetnim područjima.
            
         
               (2)
            
            
               Člankom 17. stavkom 2. Direktive 2010/40/EU zahtijeva se od država članica da do 27. kolovoza 2012. Komisiji predoče informacije o nacionalnim aktivnostima vezanim uz inteligentne prometne sustave koji se predviđeni za period od sljedećih 5 godina.
            
         
               (3)
            
            
               Člankom 17. stavkom 3. Direktive 2010/40/EU zahtijeva se od država članica da svake tri godine nakon prvog izvješća podnose izvješće o postignutom napretku u provođenju mjera iz članka 17. stavka 1.
            
         
               (4)
            
            
               Također, članak 17. stavak 2. Direktive 2010/40/EU zahtijeva se da države članice donesu smjernice za izvješćivanje.
            
         
               (5)
            
            
               Mjere predviđene ovom Odlukom u skladu su s mišljenjem Europskog odbora za inteligentne prometne sustave osnovanom na temelju članka 15. stavka 1. Direktive 2010/40/EU,
            
         DONIJELA JE OVU ODLUKU:
   Članak 1.
   Ovime se donose smjernice za izvješćivanje od strane država članica, utvrđene u Prilogu.
   Članak 2.
   Ova je Odluka upućena državama članicama.
   
      Sastavljeno u Bruxellesu 13. srpnja 2011.
      
         
            Za Komisiju
         
         Siim KALLAS
         
            Potpredsjednik
         
      
   
   
      (1)  SL L 207, 6.8.2010., str. 1.
   
      PRILOG
      
         SMJERNICE ZA IZVJEŠĆIVANJE OD STRANE DRŽAVA ČLANICA TEMELJEM DIREKTIVE 2010/40/EU
      
      1.   Inicijalno izvješće
      
      Izvješće navedeno u članku 17. stavku 1. Direktive 2010/40/EU (dalje u tekstu: „inicijalno izvješće”) trebalo bi predstaviti trenutačno stanje nacionalnih aktivnosti i projekata u prioritetnim područjima navedenim u članku 2. Direktive 2010/40/EU i u Prilogu I. toj Direktivi.
      Inicijalno izvješće trebalo bi sadržavati uvod u kojem bi bio dan općeniti pregled nacionalnih aktivnosti i projekata i relevantne informacije za kontakt u državi članici, tj. naziv organizacije, vrstu organizacije (ministarstvo/nacionalno tijelo/izvoditelj/drugi), ime osobe za kontakt, adresa elektroničke pošte, telefonski broj itd.
      Inicijalno bi izvješće također trebalo sadržavati opis nacionalnih aktivnosti i projekata u svakom prioritetnom području zajedno s opisom relevantnih inicijativa, njihovih ciljeva, vremenskih okvira, ključnih točaka, resursa, glavnih zainteresiranih strana i statusa, ako je primjenjivo i ako to država članica smatra relevantnim.
      Kada je to moguće, trebalo bi priložiti i brojčane podatke kako bi se bolje mogao izmjeriti napredak i kako bi se olakšalo moguće buduće uspoređivanje s najboljim rezultatom.
      2.   Informacije o nacionalnim aktivnostima vezanim uz inteligentne prometne sustave
      
      Informacije o nacionalnim aktivnostima vezanim uz inteligentne prometne sustave predviđenim za iduće razdoblje od pet godina, navedenim u članku 17. stavku 2. Direktive 2010/40/EU trebale bi se sastojati od općeg izvješća o aktivnostima planiranim u idućih pet godina, vezanim uz uvođenje inteligentnih prometnih sustava u državi članici. Ovo bi izvješće barem trebalo sadržavati važne informacije o sljedećim točkama:
      
                  (a)
               
               
                  opis nacionalnog pristupa i/ili strategije razvoja i uvođenja inteligentnih prometnih sustava, uključujući njihove glavne ciljeve;
               
            
                  (b)
               
               
                  opis tehničkog i pravnog okvira primjenjivog na razvoj i uvođenje inteligentnih prometnih sustava;
               
            
                  (c)
               
               
                  opis aktivnosti vezanih uz uvođenje inteligentnih prometnih sustava;
               
            
                  (d)
               
               
                  opis nacionalnih prioritetnih područja za aktivnosti i uz njih vezanih mjera, uključujući pokazatelj kako su one vezane uz prioritetna područja utvrđena u članku 2. Direktive 2010/40/EU;
               
            
                  (e)
               
               
                  provedbu trenutnih i planiranih aktivnosti koja pokriva:
                  
                              —
                           
                           
                              instrumente,
                           
                        
                              —
                           
                           
                              resurse,
                           
                        
                              —
                           
                           
                              savjetovanja i aktivne zainteresirane strane,
                           
                        
                              —
                           
                           
                              ključne točke,
                           
                        
                              —
                           
                           
                              nadzor.
                           
                        
            3.   Izvješće o napretku
      
      Izvješća koja treba dostaviti u skladu s člankom 17. stavkom 3. Direktive 2010/40/EU, (dalje u tekstu: „izvješća o napretku”), trebaju imati istu strukturu kao i inicijalno izvješće i naglasiti napredak koji je ostvaren od prethodnog izvješća.